互聯網嘅大綱

以下呢篇文，旨在將互聯網嗰啲基本概念大綱式噉列嗮出嚟。

定義

互聯網：一個遍及全地球嘅龐大電腦網絡，會用 TCP/IP 嚟俾網絡同電腦之間通訊，包括咗淨係地區性以至全地球嘅電腦網絡連繫，亦都同時包括公開同私人嘅網絡。
黑暗網絡：網絡嘅一種；一個黑暗網絡係一個喺互聯網裏面嘅覆蓋網絡，用家一定要用某啲特定嘅軟件或者授權先至可以用；黑暗網絡好多時都係外人入唔到，甚至唔能夠知道入面發生緊咩事嘅，所以成日俾人攞嚟做啲犯法嘅嘢。

互聯網技術

硬件

軟件

萬維網：互聯網會用到嘅一套資訊系統軟件，俾人通過互聯網嚟傳送文件或者第啲資源，當中每一件資源都有會掕住個 URL嚟識別佢。
Web 1.0 同 Web 2.0：Web 1.0 泛指 1990 年代至 2004 年嘅 WWW；喺呢個時期，會用互聯網嘅人幾乎冚唪唥都係純接收資訊；喺 2000 年代後半橛，開始有咗社交媒體同 YouTube 等嘅平台，令到「整自己嘅內容，再將啲內容掟上網」呢家嘢變得好易做，於是「由用家創造嘅內容」－好似係社交媒體上嘅貼文、影片同網誌呀噉－出現咗爆發性嘅增長，用家會用各自整嘅內容互相影響，出現咗一套同打前嘅互聯網完全唔同嘅資訊生態，而呢個時期嘅互聯網就俾人嗌做 Web 2.0 。
語義網：喺 2020 年代仲係一個構想，係預想中 WWW 嘅一個延伸版，做到唔淨只畀人讀取網頁嘅數據，仲做到畀呢啲數據可以由電腦自動噉讀取，會用標記語言－好似係 HTML 等嘅  好嗮網頁入面嘅資訊。
網頁瀏覽器
網頁瀏覽史：指記住一位用家瀏覽過咩網頁嘅列表；喺廿一世紀初，主流嘅網頁瀏覽器冚唪唥都有記住網頁瀏覽史嘅功能，可以俾用家用嚟搵返自己去過、可能唔記得咗佢個網址嘅網頁度。
無痕瀏覽：好多網頁瀏覽器都有嘅一種功能；當用家用緊無痕瀏覽嚟上網嗰陣，個網頁瀏覽器會建立一場自成一角嘅對談，呢場對談同個瀏覽器嘅主對談唔交流，唔會儲起網頁瀏覽史，而且閂場對談嗰陣會自動噉清嗮啲 cookie 佢，達到「令呢場瀏覽完全唔會喺部機度留低痕跡」噉嘅效果。
IP 位址：一個 IP 位址係一位用家喺一個電腦網絡入面對應嘅一串數，用嚟俾管控個網絡嘅電腦知道每位用家係咩身份；啲人好多時都會為咗私隱嘅緣故而想收埋自己個 IP 位址。
HTTP
標記語言：用嚟記住網頁等嘅電腦文件嘅中繼資料，一般會記住啲數據同埋「啲數據要點顯示」呢兩樣資訊；例如 HTML係廿一世紀初用嚟記住網頁嘅標準標記語言，一段用 HTML 碼記住嘅網頁會類似以下噉嘅樣：
  The Title  

Heading level 1 
Heading level 2
Heading level 3
Heading level 4
Heading level 5
Heading level 6
網頁伺服器：一部網頁伺服器包含咗一柞軟件同硬件，會負責接受通過 HTTP 或者 HTTPS 嚟嘅攞數據要求；一部終端用家嘅電腦會向部網頁伺服器傳訊，作出「想睇某個網頁或者攞第啲資源」嘅要求，然後部網頁伺服器會向位用家提供用家想要嘅嘢；除此之外，網頁伺服器仲有可能接受由用家畀嘅資源。
Cookie：係一啲網頁伺服器擺落去用家部電腦嗰度嘅細數據，用途可能係幫位用家記住佢喺嗰個網頁嘅密碼、記住嗰位用家想買啲乜或者係記住嗰位用家睇過啲咩內容呀噉；Cookie 好有用，例如伺服器嗰方用咗 cookie 就唔使用自己嘅電腦記住用家嘅數據，慳返好多資源；不過 cookie 原則上係可以攞嚟偷用家部電腦啲數據嘅，所以 cookie 嘅使用好多時都會引起有關用家個人私隱嘅疑慮。
Upload同 download： 係指一位用家將一啲數據擺上去一個伺服器度；而  就係指一位用家由一個伺服器度攞啲數據嗰度。
Server log：伺服器嘅 log 檔案；Server log 通常每一行紀錄都會記住咗每件事件嘅日子時間，仲會記錄每件事件涉及咩活動，例如「邊個邊個 request 咗邊件邊件 data」呀噉。
電郵
垃圾電郵：係指由某啲人大量噉周圍傳嘅電郵，好多時會係廣告；反垃圾電郵技術會教電腦攞一封電郵做 input，而 output 就俾出「封電郵係咪垃圾電郵」，係嘅就自動將封電郵掟去垃圾信箱度。

互聯網工作
網頁設計同網頁開發：網頁設計係指創造同維護網站要用到嘅工作；做網頁設計需要設計用家介面、搜尋器同埋相關嘅軟件；網頁開發就係指實際落手落腳整個網站出嚟擺去互聯網度或者俾內聯網用，途中會用到好多架生。喺廿一世紀初，網頁設計同網頁開發係頗有影響力嘅工作，唔少企業都會請有呢方面專業知識嘅人幫手整佢哋嘅網站。
網頁開發工具：指一啲整嚟幫手做網頁開發、但唔係攞嚟創建網站嘅架生；例如有啲軟件會有功能俾用家開個網頁嘅源碼嚟睇，又或者係會俾用家睇個網頁喺開嗰陣攞咗咩數據－呢啲功能唔會創建網站，但可以支援製作網站嘅工作。

電腦科學詞彙表
電腦保安嘅大綱

攷

互聯網